**Vilniaus mokinių tėvai kviečiami į prašymų pateikimo el. būdu mokymus**

Socialinių išmokų skyrius kviečia mokinių tėvus į el. prašymo pateikimo per Socialinės paramos šeimai informacinę sistemą (SPIS) mokymus „Kaip elektroniniu būdu pateikti prašymus socialinei paramai mokiniams gauti: dėl nemokamo maitinimo ir paramos mokinio reikmenims įsigyti?“.

Mokymu metu bus pristatytas praktinis prašymų paramai mokiniams gauti teikimas greitu ir saugiu elektroniniu būdu per [www.spis.lt](http://www.spis.lt): prisijungimas prie el. prašymų pateikimo sistemos, el. prašymo užpildymas ir pateikimas turint galimybę viso proceso metu konsultuotis su lektore.

Mokymų dalyviams būtina turėti: galimybę prisijungti prie elektroninės bankininkystės (turėti mobiliąją programėlę, kodų generatorių ar kitą priemonę) arba elektroninę atpažinties priemonę (mobilųjį elektroninį parašą/asmens tapatybės kortelę ir skaitytuvą/USB laikmeną arba kortelę su skaitytuvu).

Mokymų trukmė – iki 2 val.

***Atkreipiame dėmesį, kad priešmokyklinukams, pirmokams ir antrokams mokyklose organizuojamas nemokamas maitinimas. Prašymų teikti nereikia.***

**Mokymai vyks:**

2022-07-26 10 val. [Vilniaus m. Centrinėje bibliotekoje](https://www.vcb.lt/bibliotekos/) (Žirmūnų g. 6),

2022-07-26 13 val. [Vilniaus m. Centrinėje bibliotekoje](https://www.vcb.lt/bibliotekos/) (Žirmūnų g. 6),

2022-07-28 10 val. [Vilniaus m. Centrinėje bibliotekoje](https://www.vcb.lt/bibliotekos/) (Žirmūnų g. 6),

2022-07-28 13 val. [Vilniaus m. Centrinėje bibliotekoje](https://www.vcb.lt/bibliotekos/) (Žirmūnų g. 6).

**Registracija** iki 2022-07-22 (imtinai) vykdoma:

* Telefonu: **860148276**
* El. paštu: [gintare.bareikaite@vilnius.lt](mailto:gintare.bareikaite@vilnius.lt)

***Kodėl verta?*** *Socialinės paramos šeimai informacinėje sistemoje (SPIS) galima teikti prašymus skirtingoms išmokoms gauti, todėl mokymų dėl paramos mokiniams el. prašymo pateikimo metu įgyti įgūdžiai bus aktualūs kreipiantis ir dėl kitų išmokų.*